**«Татарстан Республикасында хезмәтне саклау турында» Татарстан Республикасы Законына үзгәрешләр кертү һәм Татарстан Республикасы закон чыгару актларының аерым нигезләмәләренең үз көчләрен югалтуын тану хакында» Татарстан Республикасы законы проектына**

**ЧАГЫШТЫРМА ТАБЛИЦА**

|  |  |  |
| --- | --- | --- |
| № т/б | Статьяның гамәлдәге редакциясе | Статьяның тәкъдим ителә торган үзгәрешләрне исәпкә алган редакциясе |
| 1. | **2 статья**  **2 статья. Әлеге Законның гамәлдә булу даирәсе**  Әлеге Закон Татарстан Республикасы территориясендә гамәлдә була һәм эш бирүчеләргә (физик затларга һәм оештыру-хокукый рәвешләренә һәм милек рәвешләренә бәйсез рәвештә юридик затларга) һәм эш бирүчеләр белән хезмәт мөнәсәбәтләрендә торучы хезмәткәрләргә кагыла.  Әлеге Законның гамәли көче, әгәр федераль законда яки Россия Федерациясенең халыкара шартнамәсендә башкасы билгеләнмәгән булса, шәхси хезмәт куллануга бәйле булган башка мөнәсәбәтләргә, шулай ук чит ил гражданнары, гражданлыгы булмаган затлар катнашындагы, чит ил гражданнары, гражданлыгы булмаган затлар тарафыннан йә алар катнашында төзелгән яки гамәлгә куелган оешмалар, халыкара оешмалар һәм чит ил юридик затлары катнашындагы хезмәт мөнәсәбәтләренә кагыла. | **2 статья**  2 статья. **Әлеге Законның гамәлдә булу даирәсе**  Әлеге Законның гаәлдә булуы үз эшчәнлеген Татарстан Республикасы территориясендә гамәлгә ашыручы эш бирүчеләргә, эш бирүчеләр белән хезмәт мөнәсәбәтләрендә торучы хезмәткәрләргә, шулай ук Россия Федерациясе һәм Татарстан Республикасы законнарында каралган очракларда башка затларга кагыла. |
| 2. | **3 статья, икенче өлеш**  Әлеге Законның 2 статьясында күрсәтелгән юридик һәм физик затлар тарафыннан эшчәнлекнең теләсә кайсы төрен гамәлгә ашырганда, шул исәптән объектларны проектлаганда, төзегәндә (реконструкцияләгәндә) һәм эксплуатацияләгәндә, машиналарны, механизмнарны һәм башка җиһазларны конструкцияләгәндә, технологик процессларны эшләгәндә, җитештерүне һәм хезмәтне оештырганда, хезмәтне саклау таләпләренең үтәлүе мәҗбүри. | **3 статья, икенче өлеш**  Юридик һәм физик затлар тарафыннан эшчәнлекнең теләсә кайсы төрен гамәлгә ашырганда, шул исәптән объектларны проектлаганда, төзегәндә (реконструкцияләгәндә) һәм эксплуатацияләгәндә, машиналарны, механизмнарны һәм башка җиһазларны конструкцияләгәндә, технологик процессларны эшләгәндә, җитештерүне һәм хезмәтне оештырганда, хезмәтне саклау таләпләренең үтәлүе мәҗбүри. |
| 3. | **6 статья, дүртенче, унынчы, унөченче һәм ундүртенче абзацлар**  Хезмәткәр түбәндәгеләргә хокуклы:  башта ук (эшкә урнашканда) һәм алга таба даими медицина тикшерүе нәтиҗәләре буенча һөнәри яраклылыгы хакында мәгълүматка;  эш бирүче бәхетсезлек очрагы турында акт төзүдән баш тартса яисә зыян күрүче актта бәян ителгән бәхетсезлек очрагы һәм аның сәбәпләре белән килешмәсә, дәүләт хезмәт инспекциясенең тиешле органнарына яисә судка мөрәҗәгать итәргә;  хезмәтне саклау таләпләре нигезендә хезмәткәрләргә санитария-көнкүреш хезмәте күрсәтү һәм медицина тәэминаты күрсәтү, шулай ук эш урынында авырып киткән хезмәткәрләрне, аларга ашыгыч медицина ярдәме күрсәтү кирәк булган очракта, медицина оешмасына китерү;  хезмәт вазыйфаларын башкаруга бәйле рәвештә имгәнгәндә, һөнәри авыру белән чирләгәндә яисә сәламәтлекләре какшаганда килгән зыянны түләттерергә; | **6 статья, дүртенче, унынчы, унөченче һәм ундүртенче абзацлар**  Хезмәткәр түбәндәгеләргә хокуклы:  башта ук (эшкә урнашканда) һәм алга таба даими медицина тикшерүе нәтиҗәләре турында мәгълүматка;  эш бирүче бәхетсезлек очрагы турында акт төзүдән баш тартса яисә зыян күрүче актта бәян ителгән бәхетсезлек очрагы һәм аның сәбәпләре белән килешмәсә, дәүләт хезмәт инспекциясенең тиешле органнарына мөрәҗәгать итәргә. Дәүләт хезмәт инспекциясе органнары карарларына судка шикаять бирелергә мөмкин;»;  унөченче абзац үз көчен югалткан дип таныла  Россия Федерациясе Хезмәт кодексында, башка федераль законнарда билгеләнгән тәртиптә аңа хезмәт вазыйфаларын башкаруга бәйле китерелгән зыянның каплануына һәм әхлакый зыянның компенсацияләнүенә; |
| 4. | **7 статья, унынчы өлеш**  Хезмәтне саклауның дәүләт норматив таләпләрен бозуларны кисәтү һәм бетерү максатларында дәүләт аларның үтәлешенә федераль дәүләт күзәтчелеген оештыруны һәм гамәлгә ашыруны тәэмин итә һәм күрсәтелгән таләпләрне бозган өчен эш бирүчегә һәм вазыйфаи затларга җаваплылык билгели. | 7 статьяның унынчы өлеше үз көчен югалткан дип таныла; |
| 5. | **8 статья**  **Зарарлы һәм (яисә) хәвефле хезмәт шартлары булган эшләргә карата чикләүләр**  Зарарлы һәм (яисә) хәвефле хезмәт шартлары булган эшләрдә хатын-кызлар хезмәтен куллану чикләнә, шулай ук унсигез яшькә җитмәгән затларның һәм мондый эшләр сәламәтлегенә ярамый торган затларның хезмәтен куллану тыела.  Хатын-кызлар хезмәтен алар өчен иң чик мөмкин нормалардан артыграк авырлыкта булган йөкләрне кул белән күтәреп һәм күчереп башкарыла торган эшләрдә куллану тыела.  Зарарлы һәм (яисә) хәвефле хезмәт шартлары булган, хатын-кызлар хезмәтен куллану чикләнә торган производстволар, эшләр һәм вазыйфалар исемлекләре, йөкләрне кул белән күтәргәндә һәм күчергәндә хатын-кызлар өчен иң чик мөмкин йөкләнеш нормалары, 18 яшькә җитмәгән хезмәткәрләрнең хезмәтен куллану тыела торган эшләр исемлеге, йөкләрне кул белән күтәргәндә һәм күчергәндә 18 яшькә җитмәгән затлар өчен иң чик мөмкин йөкләнеш нормалары хезмәт законнарында каралган тәртиптә раслана. | 8 статья үз көчен югалткан дип таныла; |
| 6. | **9 статья, беренче һәм өченче өлешләр**  Хезмәтне саклауга дәүләт идарәсе хезмәтне саклау өлкәсендә дәүләт сәясәтен гамәлгә ашырудан, бу өлкәдә законнар һәм башка төрле норматив хокукый актлар, шулай ук хезмәткәрләргә сәламәт һәм куркынычсыз эш шартлары гарантияли торган җитештерү чараларына, технологияләргә һәм хезмәтне оештыруга карата таләпләр эшләүдән гыйбарәт.  Хезмәтне саклауга дәүләт идарәсен гамәлгә ашыручы органнар раслый торган хезмәтне саклау турындагы норматив хокукый актлар Татарстан Республикасы территориясендә Татарстан Республикасы дәүләт хакимиятенең башкарма органнары һәм эш бирүчеләр тарафыннан катгый үтәлергә тиеш. | 9 статьяның беренче һәм өченче өлешләре үз көчләрен югалткан дип таныла; |
| 7. | **10 статья, беренче һәм икенче абзацлар**  Хезмәтне саклауны тәэмин итү максатларында Татарстан Республикасы дәүләт хакимиятенең башкарма органнары:  үз ведомствосындагы оешмаларда эшчәнлекнең төп юнәлешләрен билгели һәм дәүләт сәясәтен һәм хезмәт законнарын гамәлгә ашыру буенча чаралар күрә; | **10 статья, беренче һәм икенче абзацлар**  Хезмәтне саклауны тәэмин итү максатларында Татарстан Республикасы дәүләт хакимиятенең башкарма органнары:  үз ведомствосындагы оешмаларда хезмәтне саклау өлкәсендәге эшчәнлекнең төп юнәлешләрен билгели һәм дәүләт сәясәтен һәм хезмәт законнарын гамәлгә ашыру буенча чаралар күрә; |
| 8. | **12 статья, өченче һәм бишенче өлешләр**  Эш бирүчедә хезмәтне саклау хезмәте, хезмәтне саклау буенча штаттагы белгеч булмаганда, аларның функцияләрен эш бирүче – индивидуаль эшкуар (шәхсән үзе), оешма җитәкчесе, эш бирүче тарафыннан вәкаләтләр бирелгән башка хезмәткәр йә граждан-хокук шартнамәсе буенча эш бирүче тарафыннан җәлеп ителүче, хезмәтне саклау өлкәсендә хезмәтләр күрсәтүче оешма яки белгеч башкара. Хезмәтне саклау өлкәсендә хезмәтләр күрсәтүче оешмалар мәҗбүри аккредитацияләнергә тиеш. Күрсәтелүе өчен аккредитация кирәк булган хезмәт күрсәтүләр исемлеге, хезмәтне саклау өлкәсендә хезмәтләр күрсәтүче оешмалар туры килергә тиешле аккредитацияләү таләпләрен үз эченә алган аккредитацияләү кагыйдәләре, аккредитацияләнгән оешмалар эшчәнлеген тикшереп торуны уздыру тәртибе, аккредитацияне туктатып тору яисә чакыртып алу тәртибе хезмәт өлкәсендә дәүләт сәясәтен эшләү һәм норматив-хокукый җайга салу функцияләрен гамәлгә ашыручы федераль башкарма хакимият органы тарафыннан билгеләнә.  Хезмәтне саклау хезмәте белгечләре структур бүлекчәләр җитәкчеләренә һәм урындагы затларга кимчелекләрне бетерү буенча үтәлеше мәҗбүри булган күрсәтмәләр бирергә, алардан хезмәтне саклау мәсьәләләре турында тиешле белешмәләр һәм мәгълүмат, документация, аңлатмалар (язмача да) алырга, медицина тикшерүе узмаган, укымаган, инструктаж һәм белемнәрен тикшерүләрне узмаган һәм тиешле эшкә урнашуга рөхсәте булмаган, индивидуаль саклану чаралары кулланмаган яисә хезмәтне саклау таләпләрен үтәмәгән затлардан эштән китүләрен таләп итәргә хокуклы. | **12 статья, өченче һәм бишенче өлешләр**  Эш бирүчедә хезмәтне саклау хезмәте, хезмәтне саклау буенча штаттагы белгеч булмаганда, аларның функцияләрен эш бирүче – индивидуаль эшкуар (шәхсән үзе), оешма җитәкчесе, эш бирүче тарафыннан вәкаләтләр бирелгән башка хезмәткәр йә граждан-хокук шартнамәсе буенча эш бирүче тарафыннан җәлеп ителүче, хезмәтне саклау өлкәсендә хезмәтләр күрсәтүче оешма яки белгеч башкара. Хезмәтне саклау өлкәсендә хезмәтләр күрсәтүче оешмалар, аккредитацияләнүе тәртибе хезмәт шартларын махсус бәяләү турында законнар белән билгеләнә торган хезмәт шартларын махсус бәяләүне үткәрүче оешмалардан тыш, мәҗбүри аккредитацияләнергә тиеш. Күрсәтелүе өчен аккредитация кирәк булган хезмәт күрсәтүләр исемлеге, хезмәтне саклау өлкәсендә хезмәтләр күрсәтүче оешмалар туры килергә тиешле аккредитацияләү таләпләрен үз эченә алган аккредитацияләү кагыйдәләре, аккредитацияләнгән оешмалар эшчәнлеген тикшереп торуны уздыру тәртибе, аккредитацияне туктатып тору яисә чакыртып алу тәртибе хезмәт өлкәсендә дәүләт сәясәтен эшләү һәм норматив-хокукый җайга салу функцияләрен гамәлгә ашыручы федераль башкарма хакимият органы тарафыннан билгеләнә.  12 статьяның бишенче өлеше үз көчен югалткан дип таныла |
| 9. | **18 статья, өченче өлеш**  Эшчәнлекләре зарарлы, шартлау куркынычы булган матдәләр җитештерү, куллану, саклау, төяү һәм транспортта ташу белән бәйле оешмаларда норматив-техник документлар эшләнә һәм зарарлы матдәләрнең хезмәткәрләргә тәэсирен булдырмый кала торган оештыру-техник, санитария-гигиена, дәвалау-профилактикалау гамәлләре һәм башка гамәлләр уздырыла. | 18 статьяның өченче өлеше үз көчен югалткан дип таныла |
| 10. | **25 статья**  25 статья. **Хезмәтне саклау таләпләрен бозган өчен җаваплылык**  Хезмәтне саклау таләпләрен бозуда гаепле, күмәк шартнамәләрдә яки килешүләрдә, хезмәт шартнамәләрендә (контрактларында) билгеләнгән хезмәтне саклау буенча йөкләмәләрне үтәмәүдә гаепле яисә хезмәтне саклау таләпләрен үтәү буенча дәүләт контроле (күзәтчелеге) органнары, шулай ук җәмәгать контроле вәкилләре эшчәнлегенә комачаулык итүче затлар законнар нигезендә җаваплылыкка ия булалар. | **25 статья**  25 статья. **Хезмәтне саклау таләпләрен бозган өчен җаваплылык**  Хезмәтне саклау таләпләрен бозуда гаепле затлар федераль законнар нигезендә җаваплылыкка ия булалар. |
| 11. | **26, 27 һәм 28 статьялар**  26 статья. **Хезмәтне саклауның норматив таләпләренә җавап бирми торган җитештерү чаралары проектларын әзерләгән, технологияләр керткән, җитештерү-техник максаттагы продукцияне эшләп чыгарган һәм саткан өчен оешмаларның җаваплылыгы**  Хезмәтне саклауның норматив таләпләренә җавап бирми торган җитештерү чаралары проектларын әзерләгән, яңа технологияләрне керткән, җитештерү-техник максаттагы продукцияне чыгарган һәм саткан оешмалар Россия Федерациясе законнары нигезендә җитешсезлекләрне бетерү чараларын күрергә һәм кулланучыларга китерелгән зыянны түләргә тиеш.  27 статья. **Оешмаларның яисә аларның структур бүлекчәләренең җитештерү эшчәнлеген туктатып тору**  Оешманың яисә аның структур бүлекчәләренең җитештерү эшчәнлеге хезмәткәрләрнең һәм (яисә) кешеләрнең гомеренә һәм сәламәтлегенә куркыныч тудырган очракларда, бу эшчәнлек суд карары буенча туктатып торыла.  28 статья. **Хезмәтне саклау таләпләрен бозу сәбәпле оешманы бетерү яисә аның структур бүлекчәләре эшчәнлеген туктату**  Хезмәтне саклау таләпләрен бозу сәбәпле оешманы бетерү яисә аның структур бүлекчәләре эшчәнлеген туктату турындагы карар, хезмәт шартларына дәүләт экспертизасы органнары бәяләмәсе булганда, хезмәтне саклау мәсьәләләрен алып баручы башкарма хакимият органы җитәкчесе яисә федераль хезмәт инспекциясе, Татарстан Республикасында дәүләт хезмәт инспекциясе җитәкчеләре таләбе буенча суд тарафыннан кабул ителә. | 26, 27 һәм 28 статьялары үз көчләрен югалткан дип таныла |